**Mór Városi Önkormányzat Képviselő-testületének  
36/2021. (IX. 21.) önkormányzati rendelete  
a helyi utazási támogatásról szóló 15/2021. (III.3.) önkormányzati rendelet módosításáról**

Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 18. pontjában meghatározott feladatkörében eljárva a következőket rendeli el:

**1. §**

Mór Városi Önkormányzat Képviselő-testületének a helyi utazási támogatásról szóló 15/2021. (III.3.) önkormányzati rendelete (a továbbiakban: Rendelet) 4. § (4) bekezdés b) pontja helyébe a következő rendelkezés lép:

*(A kérelmező a kérelem benyújtásakor minden esetben köteles csatolni:)*

„*b)* helyi vagy a 2. § (1) bekezdése szerinti helyközi járatra érvényes tanulóbérlet vagy nyugdíjas bérlet megvásárlását hitelt érdemlően igazoló dokumentumot, továbbá”

**2. §**

A Rendelet 5. § (3) és (4) bekezdése helyébe a következő rendelkezések lépnek:

„(3) A jogosultság megállapítását követően a támogatás folyósításának feltétele a bérlet megvásárlását hitelt érdemlően igazoló dokumentum benyújtása.

(4) A Móri Polgármesteri Hivatal Pénzügyi Irodája a megállapított támogatást a bérlet megvásárlását hitelt érdemlően igazoló dokumentum benyújtását követő hónap 10. napjáig utalja.”

**3. §**

A Rendelet V. Fejezete a következő 8. §-sal egészül ki:

**„8. §**

E rendeletnek a helyi utazási támogatásról szóló 15/2021. (III.3.) önkormányzati rendelet módosításáról szóló 36/2021. (IX.21.) önkormányzati rendelettel megállapított 4. § (4) bekezdés b) pontját a 2021. szeptember 1. napján és azt követően megvásárolt bérletek tekintetében is alkalmazni kell.”

**4. §**

A Rendelet 1. melléklete az 1. melléklet szerint módosul.

**5. §**

Ez a rendelet a kihirdetését követő napon lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. szeptember 21. napján kihirdettem.

Dr. Horváth Éva

aljegyző

1. melléklet a 36/2021. (IX.21.) önkormányzati rendelethez

1. A helyi utazási támogatásról szóló 15/2021. (III.3.) önkormányzati rendelet 1. melléklet b) alpontja helyébe a következő rendelkezés lép:

„b) helyi vagy helyközi járatra érvényes tanulóbérlet vagy nyugdíjas bérlet megvásárlását hitelt érdemlően igazoló dokumentumot, (pl. bérlet vagy számla másolata; bérlet igazoló szelvény eredeti példánya),